OpenLLM-France/wikimedia huggingface dataset:
# Quintino Sella

Quintino Sella (Mosso, Biella, 7 de juliol de 1827 - Biella, Piemont, 14 de març de 1884) va ser un científic, economista, polític i estadista italià.

## Biografia

Fou Ministre de Finances durant els Governs d'Urbano Rattazzi, d'Alfonso Ferrero della Marmora i de Giovanni Lanza; el 23 d'octubre de 1863 va fundar el C.A.I. (Club Alpí Italià). També fou president de l'acadèmia científica Accademia Nazionale dei Lincei.
Després d'haver-se llicenciat en enginyeria hidràulica i d'haver entrat en el Cos Regi de la mineria, es va especialitzar a París, construint la base de la seva carrera acadèmica, centrada sobretot en l'estudi de la cristal·lografia.
A Torí, Sella va ensenyar geometria a l'Instituto Tecnico, que va esdevenir posteriorment l'Scuola di Applicazione pre Ingegneri. Entre el 1854 i el 1861 va concentrar les seves energies en l'estudi de la cristal·lografia, tant teòrica com morfològica. Quintino Sella, feu una sistematització dels objectes mitjançant la projecció isomètrica a la seva obra: Sui principi geometrici del disegno e specialmente dell'axonometria (Torí, 1956).
Mentre intentava l'ordenació dels minerals que hi havia en una cova Sardenya, inventà una tècnica electromagnètica per separar el mineral del coure de la magnetita.
El 1860 va dimitir de la seva càtedra de mineralogia per motius polítics, per llitar pel nou estat italià. Sobretot ho feu en el rol de ministre de finances i el 1870 lluità perquè Roma esdevingués la capital del nou regne. Va esdevenir Ministre de Finances i com a tal, va privatitzar moltes propietats públiques i de l'església, i també va imposar nous impostos, cosa que el van fer impopular.
Apassionat de l'alpinisme, durant el temps de la seva experiència política, va fundar el Club Alpí Italià per rellançar i ampliar el coneixement cultural alpí italià. Fou el cap de la primera expedició italiana que va pujar al Monviso (quota 3841 m.). El Club alpí li va dedicar alguns refugis alpins, entre els quals hi ha el Refugi Quintino Sella, sobre el Monviso i el Refugi Quintino Sella a Felik, als Alps Valaisans.

## Referències

* 1 2 «Sèlla, Quintino nell'Enciclopedia Treccani» (en italià). [Consulta: 8 juliol 2020].
* ↑ «I Governo Rattazzi / Governi / Camera dei deputati - Portale storico». [Consulta: 8 juliol 2020].
* ↑ «II Governo La Marmora / Governi / Camera dei deputati - Portale storico». [Consulta: 8 juliol 2020].
* ↑ «I Governo Lanza / Governi / Camera dei deputati - Portale storico». [Consulta: 8 juliol 2020].
* 1 2 «Sella, Quintino». Encyclopædia Britannica, Volume 24.

## Bibliografia

* Pier Luigi Bassignana: Quintino Sella - Tecnico, politico, sportivo, ed Capricorno, 2002 - ISBN 8877070560
* Diego Maestri: Storia dei metodi di rappresentazione architettonica, Roma, 2006.
# Puente Genil

Puente Genil és un municipi de la província de Còrdova, Andalusia, Espanya.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 27.472 | 27.918 | 27.825 | 27.909 | 27.843 | 27.720 | 28.139 | 28.396 | 28.543 | 28.639 |

## Personatges il·lustres

* Manuel Reina
* Juan Rejano
* Ricardo Molina
* Miguel Romero
* Fosforito, cantaor.
* Jiménez Rejano, cantaor.
* Víctor Sojo (jugador de hockey)
* Edu Aguilar (Jugador de hockey)
* Rafael Pozo (sacerdot caputxí)
* Manuel Polinario, "Poli", (1943-), futbolista
* Miguel Ríos García (1959-), maratonià

## Enllaços externs

* Puente Genil - Lloc web oficial
# Qin Qian

Qin Qian –en xinès, 秦茜– (7 de desembre de 1987) és una esportista xinesa que va competir en judo.
Va guanyar tres medalles de plata al Campionat Mundial de Judo els anys 2010 i 2011, i una medalla d'or al Campionat Asiàtic de Judo de 2012. Als Jocs Asiàtics de 2010 va aconseguir una medalla de plata.

## Palmarès internacional

Campionat Mundial :
| Any | Lloc | Medalla | Categoria |
| 2010 | Tòquio ( Japó) | 2 | +78 kg |
| 2010 | Tòquio ( Japó) | 2 | Oberta |
| 2011 | París ( França) | 2 | +78 kg |
| Jocs Asiàtics ||||
| Any | Lloc | Medalla | Categoria |
| 2010 | Canton ( R.P. de la Xina) | 2 | +78 kg |
| Campionat Asiàtic ||||
| Any | Lloc | Medalla | Categoria |
| 2012 | Taskent ( Uzbekistan) | 1 | +78 kg |

## Referències

* ↑ «Qin Qian» en Judoinside.com (anglès)
# Pàdvorki

Pàdvorki (en rus: Падворки) és un poble de l'óblast de Lípetsk, a Rússia, que el 2013 tenia 308 habitants. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
* ↑ http://rgada.info/opisi/1354-opis_487-1/0006.jpg
* ↑ Часовня на могиле мужа Arxivat 2013-09-21 a Wayback Machine. // Gorod48
# Queremó (poeta)

Queremó (en llatí Chaeremon, en grec antic Χαιρήμων) fou un poeta tràgic grec, a l'estil de Queril d'Atenes, molt reconegut al seu temps que va viure en una època incerta però segurament posterior a Aristòfanes, ja que aquest autor no el menciona i probablement devia viure al tomb de l'any 380 aC.
Va va viure a Atenes, i va escriure també comèdies. Eubule de Cèttia, un poeta còmic, el va satiritzar, segons Ateneu de Nàucratis, i també Èfip d'Atenes, del que sembla que va ser contemporani.
Aristòtil va dir que les seves obres estaven destinades a la lectura i no a la representació. En les seves tragèdies destacava la descripció, no només dels personatges i els objectes que formaven part de l'obra, sinó també d'allò que podia satisfer el plaer sensual. Descriu les flors i la bellesa femenina. El seu estil era correcte en la forma i amb una gran facilitat pel ritme, però amb un to afectat que recorda el d'Agàton d'Atenes.
Com a obres seves es coneixen:
* Ἀλφεσίβοια (Alfesibea)
* Ἀχιλλεὺς θερσιτοκτόνος or Θερσίτης (Aquil·les assassí de Tersites), probablement una obra còmica.
* Διόνυσος (Dionís)
* Θυέστης (Tiestes)
* Ἰώ (Io)
* Μινύαι (Els Minies)
* Ὀδυσσεὺς Τραυματίας (Odisseu ferit)
* Οἰνεύς (Eneu)
* Κένταυρος (Centaure). D'aquesta obra diu Aristòtil que estava formada per tot tipus de metres, i no se sap si era una comèdia o una tragèdia.
No se sap del cert si va ser l'autor de tres epigrames que porten el seu nom recollits a l'Antologia grega. També es menciona a Queremó a la Garlanda de Meleagre.

## Referències

* ↑ 1.Chaeremon a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 677-678
# Rabbum

Rabbum fou un clan dels benjaminites (Bane Yamina) esmentat a les tauletes de Mari. Com a rei o cap del clan s'esmenta a Dadi-Hadnu o Dadi-Hadum, que es creu que era un germà d'Addu-Duri, la mare de Zimrilim de Mari. Es creu que residia a Abattum (moderna Tell Tadeyyen, a 83 km a l'est d'Emar).

## Referències

* ↑ Thoughts of Zimri-Lim
# Rafael González

Rafael González és el nom dels següents personatges:
* Álvaro Rafael González Luengo o Tata González (Montevideo, 1984), futbolista
* Rafael González Córdova (Santiago, Xile, 1950), futbolista xilè
* Rafael González Martín (Las Palmas de Gran Canaria, 1903 - Barcelona, 1961), futbolista canari
* Rafael González Martínez ((Burgos, 1910 - Barcelona, 1995), periodista i guionista d'historietes
* Rafael González Robles (Avilés, 1970), futbolista asturià
# Reginald Fielding

Reginald Fielding, (Londres, 4 de setembre de 1909 - Toronto, 25 de novembre de 1983) fou un ciclista canadenc, que es va especialitzar en les curses de sis dies de les quals va aconseguir 6 victòries en 62 participacions.

## Palmarès

* 1932
** 1r als Sis dies de Mont-real (amb William Peden)
** 1r als Sis dies de Toronto (amb William Peden)
* 1934
** 1r als Sis dies de Milwaukee (amb Fred Ottevaire i Jimmy Walthour)
** 1r als Sis dies de Minneapolis (amb Piet van Kempen i Heinz Vopel)
* 1935
** 1r als Sis dies d'Oakland (amb Jules Audy)
* 1936
** 1r als Sis dies de Minneapolis (amb Henri Lepage)

## Referències

* ↑ «Biografia de Reginald Fielding». 6dayracing.ca. Arxivat de l'original el 29 de juny 2015. [Consulta: 29 desembre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Reginald Godden

Reginald Godden (Royal Tunbridge Wells, 18 de setembre de 1905 - Burlington, 25 de març de 1987) va ser pianista i educador musical canadenc nascut a Anglaterra.
La família de Godden va emigrar al Canadà el 1906 i es va establir a Allendale, on va rebre classes de piano i va treballar com a pianista de cinema mut del 1919 al 1928. Del 1925 al 1929 va prendre classes d'orgue amb Healey Willan a Toronto, des del 1928 va ser estudiant de piano d'Ernest Seitz. Del 1928 al 1949 i de nou a partir del 1969 va ensenyar al Conservatori Superior de Música de Toronto (després al Conservatori Reial de Música). Del 1948 al 1953 va ser director del Conservatori Hamilton, del 1973 al 1978 va ensenyar a la Universitat de York. Entre els seus estudiants hi havia Alfred Kunz, Walter MacNutt, Phyllis Mailing, Earle Moss, Kenneth Peacock, Eldon Rathburn i Harry Somers.
A la dècada de 1930 Godden va formar un duo de piano amb Scott Malcolm, amb qui va col·laborar, entre altres coses. va actuar a Toronto, Nova York i Londres. A partir de 1940 va estudiar durant cinc anys amb l'alumne de Debussy, E. Robert Schmitz, i va començar la seva carrera com a solista de piano. Ha presentat estrenes canadenques de composicions per a piano de Serguei Prokófiev, Dmitri Xostakóvitx i Aaron Copland i estrenes d'obres de compositors canadencs com Harry Somers i John Weinzweig.
El 1956 va tocar la primera interpretació completa canadenca de les sonates per a piano de Ludwig van Beethoven i el mateix any va estrenar el segon concert de piano de Somers amb la CBC Symphony Orchestra sota la direcció de Victor Feldbrill. Del 1958 al 1966 Godden va viure a San Francisco, on va tractar en particular les composicions de Johann Sebastian Bach.
El 1966 va escriure la reducció del piano per a l'òpera Louis Riel de Somers en preparació de l'estrena, que va tenir lloc el 1967. El 1977 va interpretar els Études de Claude Debussy (publicat com LP el mateix any), el 1978 el cicle Ludus tonalis de Paul Hindemith. En col·laboració amb el musicòleg Austin Clarkson, es van crear les memòries de Godden, que van aparèixer el 1986 amb el títol de Reginald Godden Plays.

## Enllaços externs

* https://www.thecanadianencyclopedia.ca/en/article/reginald-godden-emc
# Rambert Malatesta de San Mauro

Rambert Malatesta de San Mauro fou fill de Joan Malatesta de Chiazzo, i fou consenyor de San Mauro, Monleone, Calbana, Calbanella, Ginestreto, Secchiano i Castiglione. Mort abans del 1430. Va deixar un fill, Joan I Malatesta de San Mauro, i una filla, Antònia.
# Regions de Letònia

«Regions de Letònia» té aquests significats:
* Organització territorial de Letònia
* Regions culturals de Letònia
* Regions de planificació de Letònia
* Regions estadístiques de Letònia
# Regions de Finlàndia

Les Regions de Finlàndia (maakunta en finès, landskap en suec) són 19 i foren resultat de la reforma administrativa de 1997.
Les regions són governades per consells regionals, el 2009 foren agrupades en províncies, ara bé, és la primera la que respon millor als sentiments de pertinença dels finesos, ja que els límits de les regions tenen un fonament més antic i coincideixen sovint amb les de les províncies històriques.
Les regions tenen competència en matèria d'ocupació, desenvolupament econòmic, educació, medi ambient i d'altres sectors administratius regionals de l'estat. Són les administracions que descentralitzen l'estat i no disposen d'autonomia política. L'única regió que compta amb una elecció del consell per sufragi és la de Kainuu, en una prova per tal de mirar si és possible l'extensió d'aquest model a la resta de regions.

## Regions

| Nom (en finès) (en suec) | Capital | Població (31 octubre 2010) | Previsió 2030 | Superfície km² | Densitat hab./km² |
| Lapònia Lappi Lappland | Rovaniemi | 183.397 | 183.925 | 98946 | 1,9 |
| Ostrobòtnia del Nord Pohjois-Pohjanmaa Norra Österbotten | Oulu | 394.478 | 437.507 | 37.120 | 10,6 |
| Kainuu Kainuu Kajanaland | Kajaani | 82.134 | 77.936 | 24.451 | 3,4 |
| Carèlia Septentrional Pohjois-Karjala Norra Karelen | Joensuu | 165.866 | 163.087 | 21.584 | 7,7 |
| Savònia del Nord Pohjois-Savo Norra Savolax | Kuopio | 247.962 | 243.626 | 20.366 | 12,2 |
| Savònia del Sud Etelä-Savo Södra Savolax | Mikkeli | 154.940 | 144.637 | 14.137 | 11,0 |
| Ostrobòtnia del Sud Etelä-Pohjanmaa Södra Österbotten | Seinäjoki | 193454 | 199.331 | 13.459 | 14,4 |
| Ostrobòtnia Pohjanmaa Österbotten | Vaasa | 177.870 | 193.073 | 7.676 | 23,2 |
| Pirkanmaa Pirkanmaa Birkaland | Tampere | 487.484 | 563.008 | 14.292 | 34,1 |
| Satakunta Satakunta Satakunda | Pori | 227.074 | 221.378 | 8.289 | 27,4 |
| Ostrobòtnia Central Keski-Pohjanmaa Mellersta Österbotten | Kokkola | 68.290 | 74.592 | 5.474 | 12,5 |
| Finlàndia Central Keski-Suomi Mellersta Finland | Jyväskylä | 273.698 | 291.957 | 19.761 | 13,9 |
| Finlàndia Pròpia Varsinais-Suomi Egentliga Finland | Turku | 465.012 | 502.534 | 10.624 | 43,8 |
| Carèlia Meridional Etelä-Karjala Södra Karelen | Lappeenranta | 133774 | 131.461 | 7.240 | 18,5 |
| Päijät-Häme o Tavàstia del Päijänne Päijät-Häme Päijänne Tavastland | Lahti | 201720 | 219.062 | 5.133 | 39,3 |
| Tavàstia Pròpia Kanta-Häme Egentliga Tavastland | Hämeenlinna | 174432 | 199208 | 5.204 | 33,5 |
| Uusimaa Uusimaa Nyland | Hèlsinki | 1.435.653 | 1.682.894 | 6.366 | 225,5 |
| Vall de Kymi Kymenlaakso Kymmenedalen | Kouvola | 182401 | 177.097 | 5.106 | 35,7 |
| Åland Ahvenanmaa Åland | Mariehamn | 27.899 | 34.014 | 6.784 | 4,1 |

## Regions antigues

| Nom (en finès) (en suec) | Capital | Període | Fusió amb | Població (31 octubre 2010) | Superfície km² | Densitat hab/km² |
| Uusimaa de l'Est Itä-Uusimaa Östra Nyland | Porvoo | 1998-2010 | Uusimaa | 94353 | 2823 | 33,4 |

## Vegeu també

* Províncies de Finlàndia
* Organització territorial de Finlàndia
# Raquel Carrera Quintana

Raquel Carrera Quintana (Ourense, 31 d'octubre de 2001) és una jugadora gallega de bàsquet.
És professional des dels 17 anys, amb un contracte des de maig de 2019 amb el València Basket per 5 temporades. Fa 188 centímetres, i juga en la posició d'Ala-pivot.
El 15 d'abril de 2021 va ser triada en el lloc 15 del Draft de la WNBA per les Atlanta Dream, sent l'espanyola que fins al moment ha obtingut millor posició en el draft.
Ha jugat en les categories inferiors de la Selecció Espanyola des que va debutar en el Mundial sots17 amb 14 anys. Ha disputat quatre esdeveniments FIBA: l'Europeu sots16 de 2016 (or), i 5è lloc en 2017), l'Europeu sots18 2018 (plata) i el Mundial sots17 en altres dos ocasions (6è lloc les dos vegades).
En l'estiu de 2021 va debutar amb l'absoluta femenina representant a Espanya en els dos campionats d'aquell estiu. Primer va participar en l'Eurobasket 2021 celebrat a França i València i a l'agost d'aquell mateix any va participar en els seus 1 Jocs Olímpics a Tòquio 2020.

## Referències

* 1 2 «El Valencia Basket ficha a Raquel Carrera hasta 2024» (en castellà). Las Provincias, 13-05-2019. [Consulta: 9 desembre 2019].
* 1 2 «Raquel Carrera se une al proyecto de Valencia Basket» (en castellà). FEB. [Consulta: 9 desembre 2019].
* ↑ «Raquel Carrera» (en castellà). Gigantes del Basket. [Consulta: 9 desembre 2019].
* ↑ «Raquel Carrera: «Soy muy joven, pero en la pista no hay edades»» (en castellà). El Correo, 08-10-2019. [Consulta: 9 desembre 2019].
* ↑ «Raquel Carrera (Rpk Araski): estadisticas | MueveteBasket.es». www.muevetebasket.es. [Consulta: 9 desembre 2019].
* ↑ «Una perla para el Araski llamada Raquel Carrera» (en castellà). El Correo, 30-08-2019. [Consulta: 9 desembre 2019].
* ↑ «Raquel Carrera Archives» (en castellà). Zonadostres - Información de baloncesto femenino. Liga Dia, LF2, FIBA.... Arxivat de l'original el 2022-01-09. [Consulta: 9 desembre 2019].
* ↑ «Raquel Carrera, ala-pívot de 17 años, llegada cedida al Rpk Araski. Noticias de Alava» (en castellà). Noticias de Álava. Arxivat de l'original el 9 de desembre de 2019. [Consulta: 9 desembre 2019].
* ↑ superdeporte.es Raquel Carrera, la mejor española en la historia del draft de la WNBA, consultat el 16 d'abril de 2021
# República Lígur

La República Lígur va ser proclamada sota la influència francesa el 14 de juny de 1797 i va persistir fins a juny de 1805, que fou annexada al Primer Imperi Francès com a tres departaments, excepte un breu període des de maig al 24 de juny de 1800.
Va tornar a ser proclamada del 28 d'abril fins al desembre de 1814.

## Bandera

La República Lígur utilitzà la tradicional bandera genovesa, blanca amb la creu de Sant Jordi en roig. No es menciona a la constitució del 2 de desembre de 1798, però si a la constitució de 1802 on a més es qualifica com "antiga bandera". Torna a aparèixer a la legislació de 28 de juliol de 1814.

## Referències

* ↑ Hearder, Harry. Italy in the Age of the Risorgimento 1790 – 1870, 22 juliol 2014. ISBN 9781317872054.
* ↑ M. Broers, P. Hicks, A. Guimera. The Napoleonic Empire and the New European Political Culture (en anglès). Springer, 2012. ISBN 9781137271396.
# Resolució 1453 del Consell de Seguretat de les Nacions Unides

La Resolució 1453 del Consell de Seguretat de les Nacions Unides fou adoptada per unanimitat el 24 de desembre de 2002. Després de reafirmar totes les resolucions sobre la situació a Afganistan, el Consell va aprovar la "Declaració de Kabul sobre bones relacions" signada pel govern de l'Afganistan. i sis països veïns el 22 de desembre de 2002.
El Consell de Seguretat va reafirmar el seu compromís amb la sobirania, la integritat territorial, la independència i la unitat de l'Afganistan i va reconèixer a l'Administració de Transició Afganesa com a govern legítim fins a les eleccions previstes de 2004. També va destacar el suport a la implementació de l'acord de Bonn i l'assistència a l'Administració de Transició.
La resolució es congratula per la signatura de la Declaració de Kabul sobre les bones relacions entre Afganistan, Xina, Iran, Pakistan, Tadjikistan, Turkmenistan i l'Uzbekistan i va demanar a tots els estats que respectessin i implementessin l'acord. Finalment, es va demanar al secretari general Kofi Annan que informés sobre l'aplicació de l'acord en els seus informes sobre Afganistan.
La Declaració de Kabul sobre les bones relacions va destacar el benestar del poble afganès, la pau i l'estabilitat regionals, el compromís de derrotar el terrorisme, l'extremisme i el tràfic de drogues il·legals i la no ingerència en els afers interns.

## Referències

* 1 2 «Security Council endorses 22 December Kabul declaration». United Nations, 24-12-2002.
* ↑ «Council endorses Kabul Declaration on Good-Neighborly Relations». Kuwait News Agency, 24-12-2002.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)

## Enllaços externs

* PDF Text de la Resolució a UN.org
# Resolució 1459 del Consell de Seguretat de les Nacions Unides

La Resolució 1459 del Consell de Seguretat de les Nacions Unides fou adoptada per unanimitat el 28 de gener de 2003. Després de recordar les resolucions 1173 (1998), 1295 (2000), 1306 (2000), 1343 (2001), 1385 (2001) i 1408 (2002) sobre el comerç il·lícit de diamants, el Consell va expressar el seu suport al Procés de Kimberley (anglès Kimberley Process Certification Scheme, KPCS).
En el preàmbul de la resolució, el Consell de Seguretat va continuar preocupat per la connexió entre el comerç il·legal de diamants en brut i el subministrament en conflictes armats. Va destacar la importància de la prevenció de conflictes i els principals països productors, comerciants i transformadors de diamants que participen en el Procés de Kimberley. A més, es van apreciar les contribucions de la indústria i la societat civil al desenvolupament del Pla.
La resolució va expressar el seu suport al sistema de certificació del procés de Kimberley i als esforços en curs per implementar i perfeccionar el règim com una contribució important contra el tràfic de diamants de sang. També va acollir favorablement el sistema d'autoregulació voluntària i va destacar que era essencial la participació més àmplia possible en el Pla.

## Referències

* ↑ «Security Council expresses strong support for 'Kimberley Process', aimed at halting illicit diamond trade used to fuel conflicts». United Nations, 28-01-2003.
* ↑ Gowlland-Debbas, Vera; Tehindrazanarivelo, Djacoba Liva. National implementation of United Nations sanctions: a comparative study. Martinus Nijhoff Publishers, 2004, p. 24. ISBN 978-90-04-14090-5.
* ↑ «Security Council backs global certification scheme for rough diamonds». United Nations News Centre, 28-01-2003.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)
* De Beers

## Enllaços externs

* PDF Text de la Resolució a UN.org
# Resolució 1455 del Consell de Seguretat de les Nacions Unides

La Resolució 1455 del Consell de Seguretat de les Nacions Unides fou adoptada per unanimitat el 17 de gener de 2003. Després de recordar les resolucions 1267 (1999), 1333 (2000), 1363 (2001), 1373 (2001), 1390 (2001) i 1452 (2002) sobre Al-Qaeda, els talibans i el terrorisme, el Consell va millorar la implementació de mesures contra els grups.
El Consell de Seguretat va instar a tots els estats a aplicar la Resolució 1373 i reafirmar la necessitat de combatre les amenaces a la pau i la seguretat internacionals causades per actes terroristes. Va condemnar a Al-Qaeda i altres grups associats pels atacs terroristes en curs i els atacs esmentats en les resolucions 1368 (2001), 1438 (2002), 1440 (2002) i 1450 (2002).
Actuant sota el Capítol VII de la Carta de les Nacions Unides, el Consell va decidir millorar l'aplicació de les mesures, amb l'objectiu de millorar-les en 12 mesos si fos necessari. Les mesures incloïen una congelació de fons i recursos financers, un embargament d'armes i la prohibició de viatjar. Es va destacar la necessitat d'un millor intercanvi d'informació entre els comitès establerts a les resolucions 1268 i 1373. Tots els estats van demanar que informessin en un termini de 90 dies sobre els passos que havien pres per implementar les sancions contra els talibans, Al-Qaida i Osama bin Laden, incloses les investigacions i l'execució relacionades, llevat que es posessin en perill aquestes investigacions.
Es va demanar al secretari general Kofi Annan que tornés a nomenar cinc experts per controlar l'aplicació de les sancions durant un període de dotze mesos i seguir els avenços relacionats amb la implementació incompleta de les mesures. El Secretari General també havia d'assegurar que el Comitè i el Grup de seguiment d'experts tinguessin accés suficient als recursos i coneixements tècnics i que proporcionés informes i avaluacions orals al Consell sobre les seves conclusions, centrant-se en una millor coordinació.

## Referències

* ↑ «Security Council decides to improve implementation of measures against Taliban, members of Al-Qaeda». United Nations, 17-01-2003.
* ↑ Rosand, Eric «The Security Council's Efforts to Monitor the Implementation of Al Qaeda/Taliban Sanctions». The American Journal of International Law, 98, 4, 2004, pàg. 745–763. JSTOR: 3216698.
* ↑ Centre of Excellence Defence Against Terrorism. Legal Aspects of Combating Terrorism, Volume 47. IOS Press, 2008, p. 26. ISBN 978-1-58603-930-1.
* ↑ «Security Council improves Al-Qaida sanctions regime». United Nations News Centre, 17-01-2003.
* ↑ Koh, Jae-myong. Suppressing terrorist financing and money laundering. シュプリンガー・ジャパン株式会社, 2006, p. 106. ISBN 978-3-540-32518-5.
* ↑ Barrow, Greg «UN steps up hunt for al-Qaeda». BBC News, 17-01-2003.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)

## Enllaços externs

* PDF Text de la Resolució a UN.org
# Rellstab

«Rellstab» té aquests significats:
* Heinrich Friedrich Ludwig Rellstab (1799, Berlín - 1860), un poeta, periodista i crític musical
* Ludwig (Adolf Friedrich Hans) Rellstab (1904, Schöneberg - 1983, Wedel), un jugador d'escacs
# Reina (Badajoz)

Reina és un municipi de la província de Badajoz a la comunitat autònoma d'Extremadura, a la comarca de Campiña Sur.

## Referències

Viccionari